ananddey/assamese-wiki-corpus huggingface dataset:
লতিকা কট্ট

লতিকা কট্ট (ইংৰাজী: Latika Katt; জন্ম: ১৯৪৮) এগৰাকী ভাৰতীয় ভাস্কৰ্য শিল্পী। তেওঁ শিলত খোদিত, ধাতুৰ ঢালাই আৰু ব্ৰঞ্জৰ ভাস্কৰ্য্য শিল্পৰ বিশেষজ্ঞ। "বাৰাণসীৰ দশামেঠ ঘাটত মকৰ সংক্ৰান্তি" শীৰ্ষক ব্ৰঞ্জৰ ৰচনাৰ বাবে তেওঁ বেইজিং আৰ্ট বিয়েনালে বঁটা লাভ কৰিছিল।

জীৱন আৰু কেৰিয়াৰ

ডেৰাডুনৰ অল বয়ছ স্কুল “দ্য ডুন স্কুল”ৰ পৰা লতিকাই স্নাতক ডিগ্ৰী লাভ কৰে। তেওঁ স্বীকাৰ কৰিছে যে সম্পূৰ্ণ ল'ৰাৰ বিদ্যালয়ত ছোৱালী হিচাপে সংখ্যালঘু পৰিৱেশতত থকাৰ বাবেই তেওঁক পিছৰ বছৰবোৰত আত্মবিশ্বাস আৰু সাহস যোগাইছিল। তেওঁ বৰোডা কলেজ অৱ আৰ্টত সূক্ষ্ম কলাত স্নাতক ডিগ্ৰী লাভ কৰে, বৰোডা মহাৰাজা ছায়াজিৰাও বিশ্ববিদ্যালয়ৰ পৰা ১৯৭১ চনত প্ৰথম শ্ৰেণীৰ সন্মানেৰে স্নাতক ডিগ্ৰী লাভ কৰে। ১৯৮১ চনত লণ্ডনৰ লণ্ডন বিশ্ববিদ্যালয়ৰ স্লেড স্কুল অৱ আৰ্টত গৱেষণাৰ বাবে বৃত্তি লাভ কৰে।

১৯৭০ চনত তেওঁ প্ৰথমবাৰৰ বাবে গৰুৰ গোবৰৰ পৰা তৈয়াৰী পৰীক্ষামূলক কামৰ বাবে যথেষ্ট স্বীকৃতি লাভ কৰিছিল কাৰণ তেওঁৰ হাতত আন কোনো কামৰ বাবে ধন নাছিল। তেওঁ অগাষ্ট ৰ'ডিনৰ এগৰাকী অতিশয় প্ৰশংসক আৰু প্ৰকৃতিবাদক তেওঁৰ আদৰ্শ হিচাপে গণ্য কৰে। প্ৰকৃতিৰ প্ৰতি তেওঁৰ আগ্ৰহ আৰু সম্পৰ্ক তেওঁৰ উদ্ভিদবিজ্ঞানী পিতৃয়ে জগাই তুলিছিল।

প্ৰদৰ্শন

তেওঁৰ কৰ্মৰাজি প্ৰদৰ্শন কৰা কিছুমান শিল্প প্ৰদৰ্শনী:

কেমল্ড আৰ্ট গেলেৰী আৰু উডষ্টক আৰ্ট গেলেৰী, লণ্ডন।

মুম্বাইৰ চাইমৰোজা আৰ্ট গেলেৰীত গলিত প্ৰাকৃতিক দৃশ্য।

গুৰগাঁৱৰ গেলেৰী অলটাৰনেটিভছত গ্ৰুপ শ্ব'।

“হেডছ”, সাক্ষী গেলেৰী, মুম্বাই।

একক প্ৰদৰ্শনীসমূহ: আৰ্ট হেৰিটেজ, এম.এম.বি., আৰু নতুন দিল্লীৰ কালা মেলা লন, কলিকতা আৰ্ট গেলেৰী কলিকতা, ভাস্কৰ্য্য, পেইণ্টিং আৰু প্ৰিণ্ট JAG CYAG আদি।

বঁটা

১৯৭৩ চনত আহমেদাবাদত গুজৰাট ৰাজ্যিক ললিত কলা একাডেমী বঁটা, ১৯৭৪ চনত অল ইণ্ডিয়া ফাইন আৰ্টছ এণ্ড ক্ৰাফ্টছ বঁটা, ১৯৭৫ আৰু ১৯৭৬ চনত ছ’চাইটি, নতুন দিল্লীৰ বঁটা, ১৯৭৪ চনত কলিকতাত একাডেমী অৱ ফাইন আৰ্টছ বঁটা, ১৯৭৫ চনত বৰোডাৰ পাঁচগৰাকী বিশিষ্ট মহিলাৰ ভিতৰত অন্যতম হিচাপে সন্মানিত কৰা হয়, ১৯৭৫ চনত বম্বেৰ আৰ্টিষ্ট চেণ্টাৰত আন্তঃৰাষ্ট্ৰীয় মহিলা অনুষ্ঠানৰ সন্মান, ১৯৭৬ চনত এ. পি. কাউন্সিল অৱ আৰ্টিষ্ট সন্মান, আৰু ১৯৮০ চনত তেওঁত নতুন দিল্লীত ললিত কলা একাডেমীৰ ৰাষ্ট্ৰীয় বঁটা প্ৰদান কপা হয়।

তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:চিত্ৰশিল্পী
নেতাই ধুবুনী ঘাট

নেতাই ধুবুনী ঘাট ধুবুৰী জিলাৰ বৰো বাজাৰৰ ওচৰত ব্ৰহ্মপুত্ৰ নদীৰ পাৰত অৱস্থিত। নগৰৰ পৰা ঘাট লৈ দূৰত্ব প্ৰায় ৩ কিলোমিটাৰ আৰু গুৰু টেগ বাহাদুৰ পথেৰে ১৫ মিনিটৰ কম সময়ত পোৱা যায়।

নামৰ উৎপত্তি

সুকবি নাৰায়ণদেৱৰ পদ্মা পুৰাণৰ আখ্যান মতে চান্দ সদাগৰৰ পুত্ৰ লখিন্দৰক সাপে খুঁটাৰ পাছত পত্নী বেউলাই তেওঁৰ মৃত স্বামীক লৈ নেতাই ধুবুনী ঘাট পাইছিল, আৰু ইয়াতে তেওঁৰ স্বামীক জীয়াই তুলিবৰ মন্ত্ৰ লাভ কৰিছিল। আখ্যান মতে নেতাই ধুবুনীক পৌৰাণিক কন্যা হিচাপে বিবেচনা কৰা হয় যি ব্ৰহ্মপুত্ৰৰ পাৰত দেৱদেৱীসকলৰ কাপোৰ ধুইছিল।

বিশেষত্ব

নেতাই ধুবুনী ঘাটৰ আশেপাশে চিলাৰায়ৰ মূৰ্ত্তি আৰু অষ্টমী মেলা ময়দান অৱস্থিত। ২০১৮ চনত নগৰৰ ইতিহাস সম্পৰ্কে সচেতনতা বৃদ্ধিৰ লক্ষ্যৰে অসম পৰ্যটন বিকাশ কৰ্পোৰেচনৰ সভাপতি জয়ন্ত মল্ল বৰুৱাৰই নেতাই ধুবুনীৰ এটা মূৰ্তিৰ উদ্বোধন কৰিছে

চিত্ৰ-বীথিকা

তথ্য সংগ্ৰহ

শ্ৰেণী:অসমৰ পৰ্যটনস্থলী
কোৰাক্কাৰ

তামিলনাডুৰ সিদ্ধাৰ পৰম্পৰাত কোৰাক্কাৰ প্ৰাচীন কালৰ ১৮ জন সন্মানীয় সিদ্ধাৰৰ ভিতৰত অন্যতম আৰু উত্তৰ ভাৰতত গোৰক্ষনাথ নামেৰে বেছি পৰিচিত। সিদ্ধাৰ অগস্ত্য আৰু সিদ্ধাৰ ব’গাৰ তেওঁৰ গুৰু আছিল। তামিলনাডুৰ নাগাপট্টিনামৰ বডুক্কু পইগাইনালুৰত এটা মন্দিৰ আছে য’ত তেওঁৰ জীৱন সমাধি বিশেষভাৱে আছে। এটা বিৱৰণী অনুসৰি তেওঁ যৌৱনৰ বহু সময় কইম্বাটুৰৰ ভেলিয়াংগিৰি পৰ্বতমালাত কটায়।

কোৰাক্কাৰৰ প্ৰতি সন্মান জনাই আন বিভিন্ন মন্দিৰ আছে; পেৰুৰ, থিৰুচেণ্ডুৰ আৰু ট্ৰিংকোমালিত অৱস্থিত, কেইটামানৰ নাম ল’ব পাৰি। কোৰক্কাৰৰ গুহা সথুৰাগিৰি আৰু কল্লী পাহাৰ দুয়োখনতে পোৱা যায়, য’ত তেওঁ সাধনা কৰা বুলি উল্লেখ কৰা হয়। সহকৰ্মী ১৮ জন সিদ্ধাৰ দৰেই কোৰাক্কাৰেও চিকিৎসা, দৰ্শন আৰু ৰসায়ন বিজ্ঞানৰ সৈতে জড়িত বহু ৰহস্যমজ় তামিল কবিতা লিখিছিল। তেওঁ কিছুমান বিশেষ ৰোগৰ বাবে ঔষধৰ প্ৰস্তুতিত ভাং ব্যৱহাৰ কৰা প্ৰথমসকলৰ ভিতৰত এজন আছিল আৰু সেইবাবেই এই উদ্ভিদটোৰ আন এটা কম পৰিচিত নাম কোৰাক্কাৰ মুলগাই (কোৰাক্কাৰৰ বনৌষধি) আছে।

তেওঁৰ ৰচনাসমূহৰ ভিতৰত কোৰক্কাৰ মালাই বাগতম (কোৰাকাৰৰ পৰ্বতৰ ঔষধ), মালাই বাকদম, কোৰাক্কাৰ বৈপ্পু, কালামেগাম, মৰালি বাৰাধাম, নিলায়োদুকম আৰু চন্ধিৰা ৰেগাই নুল আদি।

চন্ধিৰা ৰেগাই নুল নামৰ গ্ৰন্থখনত কোৰাক্কাৰে কবিতাৰ ৰূপত ভৱিষ্যতৰ ভৱিষ্যদ্বাণী লিখি থৈছে। তেওঁ এটা ভৱিষ্যদ্বাণী কৰিছিল, য’ত সিদ্ধাৰ ব’গাৰে আৰু এটা মানৱ জন্ম ল’ব, যেতিয়া এই পৃথিৱীৰ মানুহে পৰম চেতনাৰ ওপৰত বিশ্বাস হেৰুৱাব।

চাওক

ভাৰতীয় দাৰ্শনিকৰ তালিকা

তথ্যসূত্ৰ

শ্ৰেণী:ভাৰতীয় দাৰ্শনিক
সুধা সুন্দৰমন

সুধা সুন্দৰমন (, জন্ম-১৯৫৮) এগৰাকী ভাৰতীয় ৰাজনীতিবিদ আৰু ভাৰতীয় কমিউনিষ্ট পাৰ্টি (মাৰ্ক্সবাদী)ৰ কেন্দ্ৰীয় সমিতিৰ সদস্য।২০১৪ চনৰ হিচাপত তেওঁ সৰ্বভাৰতীয় মহিলা সন্মিলনৰ সাধাৰণ সম্পাদিকা।

জীৱনী

চেন্নাইৰ ইথিৰাজ কলেজ ফৰ ৱমেনত ইংৰাজী সাহিত্যৰ ছাত্ৰী হৈ থকাৰ সময়তে সুন্দৰমনে ভাৰতীয় কমিউনিষ্ট পাৰ্টি (মাৰ্ক্সবাদী)ৰ ছাত্ৰ শাখা ষ্টুডেণ্টছ ফেডাৰেচন অৱ ইণ্ডিয়াৰ প্ৰতি আগ্ৰহী হৈ পৰে।

তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
শ্ৰেণী:ভাৰতীয় কমিউনিষ্ট
ভলুকা বাঁহ

ভলুকা বাঁহ (বৈজ্ঞানিক নাম:Bambusa balcooa) এবিধ ডাঙৰ আকাৰৰ মজবুত বাঁহ। এই বাঁহ ভাৰত উপমহাদেশৰ থলুৱা বাঁহ যদিও বৰ্তমান অন্য দেশতো ঔদ্যোগিক ভাৱে এই বাঁহৰ খেতি কৰা হয়।

বিস্তৃতি

ভলুকা বাহঁ ইণ্ডোচাইনা আৰু ভাৰত উপমহাদেশৰ থলুৱা বাঁহৰ প্ৰজাতি। ১৬০০ শতিকাত দক্ষিণ আফ্ৰিকাত এই বাঁহ ৰুবলৈ আৰম্ভ কৰে আৰু বৰ্তমান এই প্ৰজাতিয়ে দক্ষিণ আফ্ৰিকাত বিশেষ জনপ্ৰিয়তা লাভ কৰিছে আৰু বহুলভাৱে এই বাঁহৰ খেতি আৰম্ভ হৈছে।

বিৱৰণ

ভলুকা বাঁহ ২৫ মিটাৰ ওখ আৰু ১৫ ছেমি পৰ্য্যন্ত ব্যাসৰ হ’ব পাৰে। এই বাাঁহ অন্য বাঁহৰ প্ৰজাতিৰ তুলনাত যথেষ্ট ডাঠ হয় আৰু সেই অনুপাতে চুঙাৰ ফোঁপোলাবোৰ ঠেক আৰু সৰু হয়। ইয়াৰ গুৰত উৎপন্ন হোৱা গাঁঠিবোৰ ঘন হয়। গাঁঠিৰ বিকশিত হোৱা চেকনিবোৰো মজবুত হয়।

ভলুকা বাঁহৰ গাজৰ পৰা খৰিচা তৈয়াৰ কৰা হয়।

তথ্যউৎস

শ্ৰেণী:বাঁহ গছ
ৰুক্মিণী বৰ্মা

ৰুক্মিণী বৰ্মা (জন্ম ১৯৪০) বাংগালুৰুৰ এগৰাকী ভাৰতীয় শিল্পী। তেওঁ ধ্ৰুপদী পৰম্পৰাৰে চিত্ৰ অংকন কৰা ভাৰতীয় এজন আগশাৰীৰ শিল্পী। যুগান্তকাৰী চিত্ৰশিল্পী ৰবি বৰ্মাৰ বংশৰ কন্যা ৰুক্মিণী হ'ল ৰাজা ৰবি বৰ্মা হেৰিটেজ ফাউণ্ডেচনৰ কলাত্মক উত্তৰাধিকাৰৰ ৰক্ষক।

জীৱন

তেওঁৰ জন্মৰ নাম আছিল ভৰণি তিৰুণাল ৰুক্মিণী বাই, তেওঁ আছিল ট্ৰাভাংকুৰৰ চতুৰ্থ ৰাজকুমাৰী। তেওঁৰ মাক আৰু পিতৃৰ নাম ক্ৰমে উথৰাম থিৰুণাল ললিতাম্বা বাই আৰু শ্ৰী কেৰেলা বৰ্মা কইল থামপুৰাণ এবেৰগাল। ট্ৰাভাংকোৰৰ ৰাজপৰিয়ালৰ সদস্য মহাৰাণী ছেঠু লক্ষ্মী বাইৰ নাতিনী। তেওঁৰ প্ৰপৌত্ৰৰ নাম আছিল ৰাজা ৰবি বৰ্মা। তেওঁৰ পিতৃ কেৰালা বৰ্মা কাঠকয়লা আৰু পেঞ্চিল অংকনৰ বিশিষ্ট শিল্পী আৰু পুত্ৰ জয় বৰ্মা ৰঙীন পেঞ্চিল শিল্পী।

কৰ্ম জীৱন

দৰবাৰৰ চিত্ৰশিল্পী আৰু অন্যান্য সমসাময়িক শিল্পীৰ চিত্ৰই তেওঁৰ কৰ্মত প্ৰভাৱ পেলাইছিল। তেওঁৰ কামত ৰেমব্ৰাণ্ড, ৰুবেন্স, আৰু পিছলৈ লৰ্ড লেইটন আৰু ছাৰ আলমা টাডেমাৰ দৰে শিল্পীৰ প্ৰভাৱ পৰিছিল। পৌৰাণিক কাহিনীৰ সৈতে ইতিহাস আৰু নাটকৰ সংমিশ্ৰণ ঘটাই তেওঁৰ চিত্ৰসমূহ উজ্জ্বলতা আৰু উপমাৰে সজীৱ হৈ উঠে।

ব্যক্তিগত জীৱন

ৰুক্মিণী বৰ্মা শ্ৰীকুমাৰ বৰ্মাৰ সম্পৰ্কীয় ভগ্নী। তেওঁৰ বিবাহ হৈছিল প্ৰয়াত দেৱীপ্ৰসাদ বৰ্মাৰ সৈতে। তেওঁলোকৰ দুই পুত্ৰ ভেনুগোপাল বৰ্মা আৰু জয়গোপাল বৰ্মা। তেওঁৰ ভাতৃ বালগোপাল বৰ্মা বৰ্তমান ট্ৰেভাংকুৰৰ ইলিয়াৰাজা উপাধিৰ অধিকাৰী।

তথ্যসূত্ৰ

শ্ৰেণী:চিত্ৰশিল্পী
শ্ৰেণী:ভাৰতীয় নাৰী
শ্ৰেণী:জীৱিত ব্যক্তি
নৰসিংহ (দ্ব্যৰ্থতা দূৰীকৰণ পৃষ্ঠা)

নৰসিংহই তলৰ প্ৰৱন্ধসমূহ বুজাব পাৰে:

ধৰ্ম

নৰসিংহ (হিন্দু ধৰ্ম), হিন্দু ধৰ্মৰ এজন প্ৰধান উপাষ্য দেৱতা বিষ্ণুৰ দহটা প্ৰধান অৱতাৰৰ এক অৱতাৰ।

উদ্ভিদ

নৰসিংহ (উদ্ভিদ), এবিধ ঔষধি উদ্ভিদ।

শ্ৰেণী:দ্ব্যৰ্থতা দূৰীকৰণ পৃষ্ঠা
অনামিকা (শ্ৰব্য এলবাম)

অনামিকা হৈছে ১৯৯২ চনত এন কে প্ৰডাক্‌চনৰ বেনাৰত মুক্তিলাভ কৰা এখন অসমীয়া আধুনিক গীতৰ শ্ৰব্য এলবাম। জুবিন গাৰ্গে এইটো এলবামেৰে অসমৰ সংগীত জগতত প্ৰৱেশ কৰে। জুবিন আৰু উৎপল শৰ্মাই সংগীত পৰিচালনা কৰা এলবামটিৰ গীতৰ কথা জুবিন, হীৰেন ভট্টাচাৰ্য, ৰেনু শৰ্মা আৰু সবিতা শৰ্মাৰ। গীতকেইটিত কণ্ঠদান কৰে জুবিন আৰু কবিতা কৃষ্ণমূৰ্তিয়ে। সংগীত ব্যৱস্থাপনা উৎপল শৰ্মাৰ।

গীতৰ তালিকা

এলবামটিত মুঠ ৮ টা গীত আছে। 'অনামিকা' আৰু 'শুনা শুনা' গীত দুটিৰ সুৰ যুটীয়াভাৱে জুবিন আৰু উৎপল শৰ্মাৰ। বাকীকেইটি গীতৰ সুৰকাৰ জুবিন।

শ্ৰোতাৰ সঁহাৰি

জুবিন গাৰ্গে এইটো এলবামেৰে অসমৰ সংগীত জগতত খোজ দিয়ে। প্ৰথম এলবামটোতেই জুবিনে নিজৰ প্ৰতিভাৰ উমান দিয়ে আৰু অসমৰ সংগীত জগতৰ এক চিনাকি নাম হৈ পৰে। শ্ৰোতাৰ অভাৱনীয় সঁহাৰি লাভ কৰি এলবামটো বাণিজ্যিকভাৱে সফল এলবাম হিচাপে পৰিগণিত হয়। এলবামটোৰ জৰিয়তে জুবিনে অসমীয়া শ্ৰোতাক অসমীয়া থলুৱা সুৰ আৰু পশ্চিমীয়া ৰক সংগীতৰ মিশ্ৰণ ঘটাই এক অভিনৱ সুৰৰ জুতি দিয়ে। এলবামটোৱে অসমীয়া সংগীত উদ্যোগত এক নতুন মানদণ্ডৰ সৃষ্টি কৰি নতুন যুগৰ সূচনা কৰে।

তথ্যসূত্ৰ

শ্ৰেণী:অসমীয়া শ্ৰব্য এলবাম
শ্ৰেণী:জুবিন গাৰ্গৰ এলবাম
মুকেশ আম্বানী

মুকেশ ধীৰুভাই আম্বানী ( জন্ম:- ১৯ এপ্ৰিল, ১৯৫৭) এজন ভাৰতীয় কোটিপতি ব্যৱসায়ী, আৰু ৰিলায়েন্স ইণ্ডাষ্ট্ৰীজৰ অধ্যক্ষ, পৰিচালন সঞ্চালক আৰু ৰিলায়েন্স ইণ্ডাষ্ট্ৰীজ হৈছে সৰ্ববৃহৎ শ্বেয়াৰহোল্ডাৰ লিমিটেড (আৰ আই এল)। RIL হৈছে ফৰ্চুন গ্ল’বেল ৫০০ কোম্পানী আৰু বজাৰ মূল্যৰ হিচাপত ভাৰতৰ আটাইতকৈ মূল্যৱান কোম্পানী। ৮৩.১ বিলিয়ন মাৰ্কিন ডলাৰৰ সম্পত্তিৰে তেওঁ এছিয়াৰ আটাইতকৈ ধনী ব্যক্তি আৰু ২০২১ চনৰ ১৪ মাৰ্চলৈকে বিশ্বৰ দশম ধনী ব্যক্তি।

উদ্ধতিসমূহ

প্ৰযুক্তিয়ে মানৱ জাতিক গঢ় দিয়ে বুলি মোৰ ডাঙৰ বিশ্বাস।
ছপাশালৰ পিছততেই আটাইতকৈ ডাঙৰ আৱিষ্কাৰ হ'ল ইণ্টাৰনেট।
ইণ্টাৰনেট আৰু প্ৰযুক্তিৰ ব্যৱহাৰ কৰি মহাত্মা গান্ধীৰ আত্মনিৰ্ভৰশীলতাৰ সপোন পূৰণ কৰিব পাৰি।
আমাৰ নিজৰ শৈশৱটো আছিল সম্পূৰ্ণ বেলেগ। অনুমান কৰিছোঁ যেতিয়া আপুনি নিজাববীয়াকৈ এৰি দিয়া হয় তেতিয়া আপুনি আপোনাৰ প্ৰকৃত সম্ভাৱনা বিচাৰি পায়। মনত আছে দেউতা আমাৰ স্কুললৈ এবাৰো নাহিল। তথাপিও আমাৰ সৰ্বাংগীন বিকাশৰ প্ৰতি তেওঁৰ বিপুল আগ্ৰহ আছিল যাৰ বাবে তেওঁ কিছুমান আচৰিত কাম কৰিছিল।
সেই সময়ত শিক্ষা আৰু খেলাধুলাৰ উপৰিও আৰু কিবা এটা চলি আছিল, সেয়া হ'ল দেউতাই ব্যৱসায় আৰু উদ্যোগীকৰণৰ প্ৰতি থকা আকৰ্ষণ মোৰ লগত অতি কম বয়সৰ পৰাই ভাগ কৰিবলৈ আৰম্ভ কৰিছিল। হাইস্কুলত পঢ়ি থকাৰ সময়তো ছুটিৰ দিনত ঘণ্টাৰ পিছত ঘণ্টা অফিচত কটাইছিলো।
এজন উদ্যোগীৰ যাত্ৰাত আটাইতকৈ গুৰুত্বপূৰ্ণ কথাটো হ’ল আত্মবিশ্বাস আৰু সেই বিশ্বাসক বাস্তৱলৈ ৰূপান্তৰিত কৰাৰ ক্ষমতা।
কেমিকেল ইঞ্জিনিয়াৰিং পঢ়ি থকাৰ সময়তো মই ৰিলায়েন্সত প্ৰায় পূৰ্ণকালীন কাম কৰিছিলো। দুপৰীয়া ২:৩০ বজাত কলেজৰ পৰা ওলাই পোনে পোনে অফিচলৈ গৈছিলো। মনত আছে আমাৰ ঘৰত অভিযান চলোৱা হৈছিল, আৰু দেউতা তেতিয়া আমেৰিকাত আছিল।

উৎস

শ্ৰেণী:জীৱিত ব্যক্তি
শ্ৰেণী:ভাৰতৰ ব্যক্তি
শ্ৰেণী:উদ্যোগপতি
লুকা পেচিওলি

ফ্ৰা লুকা বাৰ্টোলোমিও ডি পাচিওলি (কেতিয়াবা পেচিওলি বা পাচিওলো; ১৪৪৭ – ১৯ জুন ১৫১৭) ইটালীৰ এজন গণিতজ্ঞ তথা লিঅ'নাৰ্ড' দা ভিন্সিৰ সহযোগী আৰু বৰ্তমান একাউণ্টিং নামেৰে জনাজাত ক্ষেত্ৰখনত প্ৰাৰম্ভিক অৱদানকাৰী আছিল। তেওঁক ইউৰোপত একাউণ্টিং আৰু বুককিপিংৰ পিতৃ বুলি কোৱা হয়। তেওঁ হিচাপৰক্ষণৰ দ্বৈত প্ৰৱিষ্টি প্ৰণালীৰ ওপৰত কাম কৰি প্ৰকাশ কৰা প্ৰথম ব্যক্তি আছিল। তেওঁৰ জন্মস্থান বৰগো চানচেপোলক্ৰো, টাস্কানিৰ সূত্ৰে তেওঁক লুকা দি বৰগো বুলিও কোৱা হৈছিল।

উদ্ধৃতি

আমাৰ উৎপত্তিৰ সন্ধানৰ ফল হৈছে মিঠা ফলৰ ৰস যিয়ে দাৰ্শনিকসকলৰ মনত সন্তুষ্টি বজাই ৰাখে।
প্ৰাচীন লোকসকল, মানৱ শৰীৰৰ জটিল নিৰ্মাণৰ কথা বিবেচনা কৰি, তেওঁলোকৰ সকলো কাম, বিশেষকৈ তেওঁলোকৰ পবিত্ৰ মন্দিৰৰ বিষয়ে বিশদভাৱে উল্লেখ কৰিছিল, এই অনুপাত অনুসৰি;কাৰণ তেওঁলোকে ইয়াত দুটা প্ৰধান ব্যক্তিত্ব পাইছিল, যাৰ অবিহনে কোনো প্ৰকল্প সম্ভৱ নহয়: বৃত্তৰ সিদ্ধতা, সকলো নিয়মীয়া সংস্থাৰ নীতি, আৰু সমবাহু বৰ্গ।
প্ৰতি বছৰে হিচাপৰ বহী বন্ধ কৰিব লাগে, বিশেষকৈ অংশীদাৰিত্বত কাৰণ সঘনাই হিচাপ-নিকাচ কৰিলে দীৰ্ঘদিনীয়া বন্ধুত্বৰ সৃষ্টি হয়।

উৎস

বাহ্যিক সংযোগ

Category:ইটালীৰ ব্যক্তি
Category:গণিতজ্ঞ
শ্ৰেণী:মৃত ব্যক্তি
নয়ন নীলিম

নয়ন নিলীম (ইংৰাজী: Nayan Nilim) অসমীয়া চলচ্চিত্ৰ জগতৰ এজন জনপ্ৰিয় অভিনেতা। চলচ্চিত্ৰত অভিনয় কৰাৰ উপৰিও তেখেত এজন গায়কো৷ "আবেলি" নামৰ এটা সংগীত এলবামত তেখেতে কণ্ঠদান কৰিছিল। বিহু নৃত্যৰ ক্ষেত্ৰটো তেখেতৰ সুনাম আছে। তেখেতে বৰ্তমানলৈ বহুকেইখন অসমীয়া ভাষাৰ চলচ্চিত্ৰ আৰু ছুটি ছবিত অভিনয় কৰিছে৷

অভিনীত অসমীয়া চলচ্চিত্ৰ

class="wikitable"
-
! বৰ্ষ
! চলচ্চিত্ৰ
! সহ - শিল্পী
! পৰিচালক
-
২০০৪
ৰংমন
অমল বৰুৱা
-
২০১৭
কোঁৱৰপুৰৰ কোঁৱৰ
তাপশ্ৰী কলিতা
ৰাজেশ ভূঞা
-
২০২২
বন্ধু
বিবেক
ত্ৰিদিব লাহন
-

অভিনীত অসমীয়া ভিচিডি

জোনবাই ১
জোনবাই ২
আবেলি

{

তথ্য সংগ্ৰহ

শ্ৰেণী:অসমীয়া অভিনেতা
শ্ৰেণী:অসমৰ কণ্ঠশিল্পী
শ্ৰেণী:সংক্ষিপ্ত জীৱনী
শ্ৰেণী:জীৱিত ব্যক্তি
ৰ’জেনা মাৰ্ট

ৰ’জেনা মাৰ্ট (জন্ম ১৯৬২) এগৰাকী দক্ষিণ আফ্ৰিকান লেখিকা, আৰু অধ্যাপিকা, বৰ্তমান ডাৰবানত বাস কৰে। চেণ্টাৰ ফৰ ক্ৰিটিকেল ৰিচাৰ্চ অন ৰেচ এণ্ড আইডেণ্টিটিৰ সঞ্চালিকা। তেওঁৰ লেখাৰ বাবে, আৰু বৰ্ণবৈষম্য আৰু নাৰীৰ ওপৰত হোৱা হিংসাৰ বিৰোধিতা কৰা কামৰ বাবে তেওঁ স্বীকৃতি লাভ কৰিছে। সমগ্ৰ কানাডা, আমেৰিকা আৰু বিশ্বৰ বহু ঠাইত বক্তৃতা প্ৰদান কৰিছে।

জীৱনী

দক্ষিণ আফ্ৰিকাৰ কেপ টাউনৰ জিলা ছয়ত, কেপ টাউনৰ পুৰণি দাস অঞ্চলত তেওঁ জন্মগ্ৰহণ কৰিছিল। চৰকাৰৰ বলপূৰ্বক অপসাৰণ আইনৰ ফলত ১৯৭৩ চনত জিলা ছয়ৰপৰা তেওঁৰ পৰিয়ালক বলপূৰ্বকভাৱে আঁতৰাই দিয়া হৈছিল। ১৯৮৭ চনত যেতিয়া তেওঁৰ বয়স ২৪ বছৰ আছিল,নাৰীৰ বিৰুদ্ধে হিংসাৰ বিৰোধিতা কৰা কামৰ বাবে আৰু চাৰিগৰাকী মহিলাৰ সৈতে কেপ টাউনত প্ৰথমটো কৃষ্ণাংগ নাৰীবাদী সংগঠন উইমেন এগেইনষ্ট ৰিপ্ৰেছন (WAR) আৰম্ভ কৰাৰ বাবে মাৰ্টে জোহান্সবাৰ্গত আয়োজিত "বছৰৰ মহিলা" বঁটাৰ বাবে মনোনীত হৈছিল।

১৯৮৯ চনত কানাডালৈ গুচি যায় আৰু ১৯৯০ চনত প্ৰথমখন কবিতা গ্ৰন্থ Talk About It! ১৯৯২ চনত তেওঁৰ চুটিগল্প "নো ৰোজা, ন' ডিষ্ট্ৰিক্ট ছিক্স"ৰ বাবে যাত্ৰা বঁটা লাভ কৰে, যিটো পিছলৈ তেওঁৰ প্ৰথম চুটিগল্প সংকলন "ৰোজাৰ ডিষ্ট্ৰিক্ট ছয়"ত প্ৰকাশ পায়।
কবিতা, চুটি কল্পকাহিনী, অকল্পকাহিনী আৰু উপন্যাসৰ কেইবাখনো গ্ৰন্থৰ লেখিকা, শেহতীয়াকৈ ২০০৭ চনত প্ৰকাশিত উপন্যাস দ্য ৰাইটিং চাৰ্কল (টি এছ এ আৰ পাব্লিকেচনছ) যিখনক বৈশিষ্ট্যপূৰ্ণ ছবি হিচাপে নিৰ্মাণ কৰা হৈছে। ২০০৬ চনত কানাডাত ৰোজাৰ ডিষ্ট্ৰিক্ট ছিক্সে সাপ্তাহিক বেষ্টচেলাৰ তালিকা আৰু দক্ষিণ আফ্ৰিকাত ২০০৬ চনৰ HOMEBRU তালিকাত স্থান লাভ কৰে।

তেওঁ ইউ.কে.ৰ বাৰ্মিংহাম বিশ্ববিদ্যালয়ৰপৰা পি এইচ ডি ডিগ্ৰী লাভ কৰিছে (১৯৯৩–১৯৯৬) চেণ্টাৰ ফৰ কালচাৰেল ষ্টাডিজ।

তেওঁৰ ৰচনাই ৰাজনৈতিক দৰ্শন, কৃষ্ণাংগ চেতনা, ডেৰিডা আৰু বিগঠন, মনোবিশ্লেষণ, নাৰীবাদী তত্ত্ব, আৰু জাতি আৰু বৰ্ণবাদৰ সমালোচনাত্মক তত্ত্বৰ মাজত আৰু মাজৰ সম্পৰ্ক পৰীক্ষা কৰে।

শেহতীয়াকৈ মাৰ্টে ইউনেস্ক’ৰ দক্ষিণ-দক্ষিণ দাৰ্শনিক সংলাপৰ বৈজ্ঞানিক সমিতিৰ সদস্য হিচাপে কাৰ্যনিৰ্বাহ কৰিছিল, যিয়ে চাৰিটা অঞ্চল—আফ্ৰিকা, এছিয়া, দক্ষিণ আৰু মধ্য আমেৰিকা আৰু আৰব অঞ্চল—চাৰিটা ভাষাত (ইংৰাজী, ফৰাচী, স্পেনিছ আৰু আৰবী) সামৰি এখন দাৰ্শনিক পাঠ্যপুথি প্ৰস্তুত কৰিছিল।

২০১০ চনত দ্য ৰাইটিং চাৰ্কলে তেওঁৰ গৃহভূমি দক্ষিণ আফ্ৰিকাৰ দক্ষিণ আফ্ৰিকান সাহিত্যৰ শীৰ্ষ দহখন গ্ৰন্থৰ ভিতৰত অন্যতম হিচাপে উল্লেখ কৰে আৰু আফ্ৰিকান ষ্টাডিজ এছ’চিয়েশ্যনে আইডু-স্নাইডাৰ বুক প্ৰাইজৰ বাবে মনোনীত কৰে।

বাহ্যিক সংযোগ

Interview with Rozena Maart at Minister Faust
Author profile at TSAR books
Rozena Maart's website

তথ্যসূত্ৰ

শ্ৰেণী:দক্ষিণ আফ্ৰিকাৰ ব্যক্তি
শ্ৰেণী:লেখিকা
২৭ জুন

ঘটনাৱলী

১৯৬৭ - পৃথিৱীৰ প্ৰথম এটিএম (অটোমেটেড টেলাৰ মেচিন) স্থাপন কৰা হয় ইংলেণ্ডৰ এনফিল্ড চহৰত।

জন্ম

১৮৩৮ - বঙ্কিমচন্দ্ৰ চট্টোপাধ্যায়, উনিশ শতিকাৰ বাঙালী সাহিত্যিক আৰু সাংবাদিক। (অথবা ২৬ জুনত জন্ম, মৃত্যু: ৮ এপ্ৰিল, ১৮৯৪)
১৮৮০ - হেলেন কেলাৰ এগৰাকী আমেৰিকান লিখক, ৰাজনৈতিক কৰ্মী তথা উদ্যমী বক্তা হিচাপে বিশ্ববিখ্যাত বিশেষভাৱে সক্ষম নাৰী।
১৯১৫ - আইদেউ সন্দিকৈ, অসমীয়া অভিনেত্ৰী। (মৃত্যু: ২০০২)
১৯১৯ - অমলা শংকৰ, ভাৰতীয় নৃত্যশিল্পী।
১৯৩৯ - ৰাহুলদেৱ বৰ্মন, ভাৰতীয় সুৰকাৰ, সঙ্গীতশিল্পী। (মৃত্যু: ৪ জানুৱাৰী, ১৯৯৪)
১৯৬৪ - পি. টি. উষা, ভাৰতৰ এথলেটিক, দৌৰ ৰাণী।
১৯৮০ - কেভিন পিটাৰচন, দক্ষিণ আফ্ৰিকাত জন্মগ্ৰহণ কৰা ইংলেণ্ডৰ আন্তৰ্জাতিক ক্ৰিকেটাৰ।
১৯৮৩ - ডেল ষ্টেইন, দক্ষিণ আফ্ৰিকাৰ আন্তৰ্জাতিক ক্ৰিকেটাৰ।

মৃত্যু

১৮২৯ - জেমচ্ স্মিথছন, ইংৰাজ বিজ্ঞানী আৰু দাৰ্শনিক।
১৮৩৯ - ৰণজিত সিং, শিখ ৰজা।
১৯৯৮ - সুমতী মোৰাৰজী, ভাৰতীয় ব্যৱসায়ী।

ছুটি আৰু অন্যান্য

হেলেন কেলাৰ দিৱস (আমেৰিকা যুক্তৰাষ্ট্ৰ)
স্বাধীনতা দিৱস (জিবুতি)

তথ্য সংগ্ৰহ

বাহ্যিক সংযোগ

বিবিচি: এই দিনত
পৌলমী ঘটক

পৌলমী ঘটক (ইংৰাজী: Poulomi Ghatak; জন্ম: ৩ জানুৱাৰী ১৯৮৩) ভাৰতৰ পশ্চিম বংগৰ এগৰাকী টেবুল টেনিছ খেলুৱৈ। তেওঁ তিনিবাৰ জুনিয়ৰ ৰাষ্ট্ৰীয় চেম্পিয়নশ্বিপ (১৯৯৬, ১৯৯৮ আৰু ১৯৯৯) জয় কৰাৰ লগতে ১৯৯৮ চনৰপৰা ২০১৬ চনৰ ভিতৰত সাতবাৰকৈ চিনিয়ৰ ৰাষ্ট্ৰীয় চেম্পিয়নশ্বিপত বিজয়ী হৈছিল।

১৯৯৮ চনত তেওঁ চিনিয়ৰ আৰু জুনিয়ৰ দুয়োখন ৰাষ্ট্ৰীয় চেম্পিয়নশ্বিপতে জয়লাভ কৰিছিল। পৌলমীয়ে ২০০৬ চনত মেলবৰ্ণত অনুষ্ঠিত কমনৱেলথ গেমচ আৰু ২০০০ চনৰপৰা ২০০৮ চনৰ ভিতৰত কমনৱেলথ চেম্পিয়নশ্বিপত ভাৰতক প্ৰতিনিধিত্ব কৰিছিল। ১৬ বছৰ বয়সতে তেওঁ ছিডনী অলিম্পিকত খেলিছিল। ইয়াৰ উপৰি তেওঁ ২০০৭ চনৰ ইণ্ডিয়ান অপেনৰ ফাইনেলতো খেলিছিল। তেওঁ ১৯৯২ চনত খেলিবলৈ আৰম্ভ কৰিছিল আৰু তাৰ পিছৰপৰা সফলতাৰ জখলাৰে আগবাঢ়ি গৈছিল।

ভাৰতীয় টেবুল টেনিছ ফেডাৰেচনৰ ২০১৮ চনৰ ৰেংকিং অনুসৰি ভাৰতৰ মহিলা খেলুৱৈসকলৰ ভিতৰত পৌলমীৰ স্থান ২২ নম্বৰত আছিল।

ব্যক্তিগত জীৱন

১৯৮৩ চনৰ ৩ জানুৱাৰীত ভাৰতৰ পশ্চিম বংগৰ কলকাতাত পৌলমী ঘটকৰ জন্ম হৈছিল। তেওঁ সুভাষ চন্দ্ৰ ঘটকৰ কন্যা, যিয়ে তেওঁৰ সমগ্ৰ জীৱনত অহৰহ সহায়-সহযোগিতা আগবঢ়াই আহিছে। ২০১০ চনৰ কমনৱেলথ গেমচৰ ঠিক পিছতেই তেওঁ পেছাদাৰী টেবুল টেনিছ খেলুৱৈ সৌম্যদীপ ৰয়ৰ সৈতে বিবাহপাশত আৱদ্ধ হয়।

কেৰিয়াৰ

তেওঁ ১৯৯২ চনত ন বছৰ বয়সত নিজৰ টেবুল টেনিছ কেৰিয়াৰ আৰম্ভ কৰিছিল। তেওঁ নিয়মীয়াকৈ টালিগঞ্জ বৈশাখী সংঘত অনুশীলন কৰিছিল। তেওঁ শৰত কমল আৰু অংকিতা দাসৰ সৈতে বিভিন্ন মেচ খেলিছিল। মহিলা চিনিয়ৰ টেবুল টেনিছ খেলুৱৈৰ ভিতৰত তেওঁ শীৰ্ষ ২গৰাকীৰ ভিতৰত আছিল।

তেওঁ কোৰিয়াত অনুষ্ঠিত এছিয়ান টেবুল টেনিছ চেম্পিয়নশ্বিপ; ৰাছিয়া অ’পেন; জাপানৰ টয়োটা কাপ; জাৰ্মান আৰু পলিচ অ’পেন; ২০০৬ চনত দোহাত অনুষ্ঠিত ১৫তম এছিয়ান গেমচ আৰু চিলি অ’পেনত ভাৰতক প্ৰতিনিধিত্ব কৰিছিল। ২০০৭ চনত তেওঁ ক্ৰোৱেছিয়াত অনুষ্ঠিত বিশ্ব টেবুল টেনিছ চেম্পিয়নশ্বিপ; ভিয়েটনামৰ গোল্ডেন ৰেকেট চেম্পিয়নশ্বিপ আৰু ইণ্ডোনেচিয়াৰ আন্তঃৰাষ্ট্ৰীয় অ’পেন টুৰ্ণামেণ্টত খেলিছিল। একে বছৰতে তেওঁ অষ্ট্ৰিয়া, ফ্ৰান্স আৰু জাৰ্মান অ’পেনতো দেশক প্ৰতিনিধিত্ব কৰিছিল। তেওঁ ২০১২ চনৰ এছিয়ান গেমচৰ টেবুল টেনিছৰ কোৱাৰ্টাৰ ফাইনেলতো উপনীত হৈছিল। লগতে তেওঁ ২০১২ চনৰ অলিম্পিকৰ বাবেও এগৰাকী সম্ভাৱ্য খেলুৱৈ আছিল।

শেহতীয়াকৈ, ২০১৪ চনত তেওঁ এছিয়ান গেমচত অংকিতা দাসৰ সৈতে পাকিস্তানৰ বিৰুদ্ধে খেলি জয়লাভ কৰিছিল। একেটা অনুষ্ঠানতে তেওঁ শৰত কমলৰ সৈতে মিশ্ৰিত ডাবলছ খেলিছিল যদিও সফলতা লাভ কৰিব নোৱাৰিলে। তেওঁৰ প্ৰতিভাৰ বাবে লাভ কৰা কৃতিত্ব অপৰিসীম।

সাফল্য আৰু সন্মান

কমনৱেলথ গেমচ ২০০৬ (ব্ৰঞ্জ)
মহিলা দলীয়, চাফ গেমচ (SAF Games), ২০০৬ (সোণ)
মহিলা ডাবলছ, চাফ গেমচ, ২০০৬ (সোণ)
মহিলা ডাবলছ, ইউ.এচ. অ’পেন, ২০০৬ (ৰূপ)
কমনৱেলথ চেম্পিয়নশ্বিপ, ২০০৭ (ব্ৰঞ্জ)
ৰাষ্ট্ৰীয় চেম্পিয়নশ্বিপ, ২০০৫ (ব্ৰঞ্জ)
ৰাষ্ট্ৰীয় চেম্পিয়নশ্বিপ, ২০০৬ (সোণ)
মহিলা একক, ৰাষ্ট্ৰীয় চেম্পিয়নশ্বিপ, ২০০৬ (ৰূপ)
ৰাষ্ট্ৰীয় চেম্পিয়নশ্বিপ, ২০০৭ (সোণ)
মহিলা একক, ৰাষ্ট্ৰীয় চেম্পিয়নশ্বিপ, ২০০৭ (সোণ)
কমনৱেলথ গেমচ ২০১০ (ৰূপ)

তথ্যসূত্ৰ

বাহ্যিক সংযোগ

TTFI Profile
Interview: Mixed Doubles The Telegraph, Kolkata

শ্ৰেণী:টেবুল টেনিছ খেলুৱৈ
শ্ৰেণী:ভাৰতৰ ক্ৰীড়াবিদ
শ্ৰেণী:মহিলা খেলুৱৈ
অভিযাত্ৰী (উপন্যাস)

অভিযাত্ৰী হৈছে অসমীয়া সাহিত্যিক নিৰুপমা বৰগোহাঞি ৰচিত এখনি আত্মজীৱনীমূলক উপন্যাস। এই উপন্যাসখনত অসম প্ৰাদেশিক মহিলা সমিতিৰ জন্মদাত্ৰী চন্দ্ৰপ্ৰভা শইকীয়ানীৰ জীৱন আৰু কৰ্মৰ খতিয়ান দাঙি ধৰা হৈছে। চন্দ্ৰপ্ৰভা শইকীয়ানী বিষয়ক প্ৰথমখন অসমীয়া উপন্যাস। গ্ৰন্থখনে ১৯৯৬ চনত সাহিত্য অকাডেমি বঁটা লাভ কৰে।১৯৯৭ চনত ‘অভিযাত্ৰী’ ইংৰাজী ভাষালৈ অনুবাদ কৰে প্ৰদীপ্ত বৰগোহাঞিয়ে।

উদ্ধৃতিসমূহ

কষ্ট নকৰিলে জীৱনত ডাঙৰ মানুহ হ’ব নোৱাৰি৷ তোকতো মই সদায় কৈছো, আমি যদি লেখা-পঢ়া নিশিকোঁ, গাঁৱৰ অন্য তিৰীবোৰৰ দৰেই আমাৰো গৰু পশুৰ দৰেই জীৱন হ’ব৷ কেৱল ঘৰ সৰা, বাচন ধোৱা, কাপোৰ ধোৱা, ঢেঁকী দিয়া, ভাত ৰন্ধা, তাঁত বোৱা এইবোৰ কৰি জীৱনটো শেষ কৰি দিব নোৱাৰি৷
ভনী ৰামেশ্বৰী(ৰজনীপ্ৰভা)ক উদ্দেশ্যি চন্দ্ৰপ্ৰভা(চন্দ্ৰপ্ৰিয়া)
মতা ছ’লি হ’লে ডাক্তৰী পঢ়িব পায়, আপী হ’লে নাপায়! কোন ভগৱানে বা বিধান দিছে৷ তই ডাক্তৰ হ’বই লাগিব, মতা মানুহবোৰক দেখুৱাই দিবই লাগিব যে সিহঁতে কৰা সকলো কাম আমিও কৰিব পাৰোঁ৷
ভনী ৰামেশ্বৰী(ৰজনীপ্ৰভা)ক উদ্দেশ্যি চন্দ্ৰপ্ৰভা(চন্দ্ৰপ্ৰিয়া)
কোনো মানুহেই কেৱল ভাগ্যৰ ওপৰতে নিৰ্ভৰ কৰি থাকিব নাপায়৷ চেষ্টাৰ অসাধ্য একো নাই বুলিওতো মানুহে কয়৷ আৰু মই এতিয়া গুটিটো ৰুইছোহে মাত্ৰ৷ মোৰ কিন্তু আশা আছে যে এদিন এডাল ভাল গছেই গজি উঠিব৷
ভিনিহীয়েক দণ্ডী পিয়াদাক উদ্দেশ্যি চন্দ্ৰপ্ৰভা
ভিনিহি, আপুনি কেৱল বাঁহৰ খুঁটাৰ চালি ঘৰ এটা বুলি মোৰ স্কুলখনক তুচ্ছ নকৰিব দেই৷ যি বাঁহে মূৰৰ ওপৰত খেৰৰ চালিখন ধৰি ৰাখি আমাক ৰ’দ-বৰষুণৰ পৰা ৰক্ষা কৰি আছে, সেই বাঁহ কিন্তু এলাপেচা বাঁহ নহয়, আমাৰ বজালীৰ বিখ্যাত বাঁহ৷ আপুনি জানো এই কথা নাজানে যে বৰপেটাৰ বিখ্যাত কীৰ্তন ঘৰটো সাজোতে মহাপুৰুষ মাধৱদেৱে বজালীৰ বাঁহেই নিছিল?
চন্দ্ৰপ্ৰভা ভিনিহীয়েক দণ্ডী পিয়াদাক উদ্দেশ্যি
মই কিন্তু মহোদয়, দেহাটোৰ বাহিৰে আন কথাত ল’ৰা-ছোৱালীৰ কিবা প্ৰভেদ আছে বুলি নাভাবো৷ ঈশ্বৰে আমাক সৃষ্টি কৰাৰ সময়ত এই কথা কৈ পঠিওৱা নাই যে ল’ৰাইহে পঢ়া-শুনা কৰিব পাৰিব, ছোৱালীয়ে নোৱাৰে৷
বিদ্যালয় উপ-পৰিদৰ্শক নীলকান্তৰ বৰুৱাক উদ্দেশ্যি চন্দ্ৰপ্ৰভা
আপুনি অইন দেশৰ পৰা আহি আমাৰ নিজৰ দেশতে আমাক ইমান অপমানজনক কুবাক্য শুনাইছে? আমাৰে ভাৰতবৰ্ষত থাকি, আমাৰে বায়ু-পানীৰে পুষ্ট হৈ, আমাৰে পথাৰৰ শস্য উদৰস্থ কৰি, আমাৰে মাটিত আশ্ৰয়স্থল সাজি আমাকে ওলোটাই ইমান ব্যঙ্গ-বিদ্ৰূপ ইমান তুচ্ছ-তাচ্ছিল্য কৰিছে! মেডাম, আপোনাৰ এই অপমানজনক কথাবোৰ প্ৰত্যাহাৰ নকৰিলে আমি কিন্তু ইমান ডাঙৰ আন্দোলন কৰিম যে তাৰপিছত আৰু আপোনালোকে সুখেৰে ইয়াত মিছন স্কুল চলাই যাব নোৱাৰিব, নিজৰ দেশলৈ পলাই যাবলৈ বাধ্য হ’ব৷
নগাঁও মিছন স্কুলৰ শিক্ষয়িত্ৰী মিছ লঙক উদ্দেশ্যি চৌধ্য বছৰীয়া চন্দ্ৰপ্ৰভা
আমি নাৰী জাতি যে পিছ পৰি আছোঁ, তাৰ এটা কাৰণ এই সাহসৰ অভাৱ৷ সাহ কৰিব নোৱাৰিলে সকলো বিষয়তে আমি পিছ পৰিয়েই থাকিব লাগিব৷ আৰু আমিতো সমাজৰ আধা অংশ, এই আধা অংশ যদি আগবাঢ়িব নোৱাৰো, আমাৰ সমাজখনো এখন ভৰিৰ এই দুৰ্বলতাৰ বাবে লেঙেৰাই লেঙেৰাইহে আগবাঢ়িব লাগিব৷
দণ্ডীনাথ কলিতাক উদ্দেশ্যি চন্দ্ৰপ্ৰভা
ৰাজহুৱা কামত অৱশ্যে নানা প্ৰতিবন্ধকতা থাকেই৷ বিশেষকৈ তিৰোতাৰ ক্ষেত্ৰত৷ কিন্তু তিৰোতাই আত্মৰক্ষা কৰিবলৈও শিকিব লাগিব৷ ভয় কৰি ঘৰৰ চাৰিবেৰৰ ভিতৰত সোমাই থাকিলে দেশৰ উন্নতি নহয়৷
কালজিলাপাৰৰ বৃদ্ধক উদ্দেশ্যি চন্দ্ৰপ্ৰভা

বাহ্যিক সংযোগ

উৎস

শ্ৰেণী:উপন্যাস
শ্ৰেণী:অসমীয়া গ্ৰন্থ
শ্ৰেণী:সাহিত্য অকাডেমি বঁটা প্ৰাপ্ত অসমীয়া গ্ৰন্থ
আন্না লাক্ৰিনি

আন্না লেনা "আন্না" ভেলেন্সিয়া লাক্ৰিনি (জন্ম: ৫ নৱেম্বৰ ১৯৯৭) এগৰাকী ফিলিপিনো-জাৰ্মান সৌন্দৰ্য প্ৰতিযোগিতাৰ খিতাপ বিজয়ী, যিয়ে মিছ ছুপ্ৰানেশ্যনেল জাৰ্মানী ২০২৫ আৰু বিনীবিনিং ফিলিপাইনছ গ্ল’ব ২০২৩ জয় কৰিছিল। তেওঁ ২০২৩ চনৰ 'দ্য মিছ গ্ল’ব' প্ৰতিযোগিতাত ফিলিপাইনক প্ৰতিনিধিত্ব কৰি দ্বিতীয় ৰানাৰ্ছ-আপ হৈছিল। তেওঁ ২০২৫ চনৰ মিছ ছুপ্ৰানেশ্যনেলত জাৰ্মানীক প্ৰতিনিধিত্ব কৰি প্ৰথম ৰানাৰ্ছ-আপ হিচাপে যাত্ৰা সমাপ্ত কৰিছিল।

প্ৰাথমিক জীৱন

আন্না লেনা ভেলেন্সিয়া লাক্ৰিনিৰ জন্ম ১৯৯৭ চনৰ ৫ নৱেম্বৰত জাৰ্মানীৰ ষ্টুটগাৰ্টত হৈছিল।

কৈশোৰ অৱস্থাত লাক্ৰিনিয়ে দেশখনৰ ভিতৰত থকা ফিলিপিনো সম্প্ৰদায়সমূহৰদ্বাৰা আয়োজিত চাণ্টাক্ৰুজান অনুষ্ঠানসমূহত অংশগ্ৰহণ কৰিছিল। 'ইনকুৱাইৰাৰ'ৰ সৈতে হোৱা এক সাক্ষাৎকাৰত লাক্ৰিনিয়ে উল্লেখ কৰিছিল যে জাৰ্মানীত তেওঁ গালৰ বৰণৰ বাবে বৈষম্যৰ বলি হৈছিল।

২০১৭ চনৰপৰা লাক্ৰিনিয়ে জাৰ্মানীত মডেলিং কেৰিয়াৰ আৰম্ভ কৰে আৰু এমকিউ ভিয়েনা ফেশ্বন উইকত অংশগ্ৰহণ কৰে।

চুইমচুট প্ৰতিযোগিতাত তেওঁ আত্ম-বিশ্বাসেৰে নিজৰ ফিট ফিগাৰ আৰু আকৰ্ষণীয় খোজকাট (pasarela) প্ৰদৰ্শন কৰিছিল। তেওঁ শ্ৰেষ্ঠ চুইমচুট বঁটাৰ লগতে জাগ ডেনিম কুইন খিতাপো লাভ কৰে।

লাক্ৰিনি শীৰ্ষ চাৰিৰ ভিতৰত স্থান লাভ কৰিছিল আৰু চূড়ান্ত প্ৰশ্নোত্তৰ শিতানত মেনিলাই মেৰ মৌৰ মৌৰ হানি লাকুনাৰ প্ৰশ্নৰ উত্তৰ দিছিল। তেওঁ কৈছিল যে এজন ৰাজনীতিবিদৰ দৰেই এগৰাকী সৌন্দৰ্য প্ৰতিযোগিতাৰ প্ৰাৰ্থীয়েও জনসাধাৰণক অনুপ্ৰাণিত কৰিব পাৰে। তেওঁৰ মূল লক্ষ্য আছিল সঠিক পুষ্টিৰ বিষয়ে সজাগতা সৃষ্টি কৰা।

অনুষ্ঠানৰ শেষত বিদায়ী খিতাপধাৰী চেলচি ফাৰ্নাণ্ডেজৰদ্বাৰা লাক্ৰিনিক বিনীবিনিং ফিলিপাইনছ গ্ল’ব ২০২৩ৰ মুকুট পিন্ধোৱা হয়।

দ্য মিছ গ্ল’ব ২০২৩

লাক্ৰিনিয়ে ২০২৩ চনৰ ১৭ নৱেম্বৰত আলবেনিয়াত অনুষ্ঠিত 'দ্য মিছ গ্ল’ব ২০২৩'ত ফিলিপাইনক প্ৰতিনিধিত্ব কৰিছিল আৰু দ্বিতীয় ৰানাৰ্ছ-আপ হৈছিল।

মিছ ছুপ্ৰানেশ্যনেল ২০২৫

লাক্ৰিনিয়ে ২০২৫ চনৰ ২৭ জুনত পোলেণ্ডৰ নাওৱি চাজত অনুষ্ঠিত মিছ ছুপ্ৰানেশ্যনেল ২০২৫ ত জাৰ্মানীক প্ৰতিনিধিত্ব কৰিছিল আৰু ব্ৰাজিলৰ এডুৱাৰ্ডা ব্ৰাউমৰ পিছতে প্ৰথম ৰানাৰ্ছ-আপ হৈছিল।

ব্যক্তিগত জীৱন

আন্না ভেলেন্সিয়া লাক্ৰিনিয়ে জাৰ্মান ভাষাৰ শিক্ষয়িত্ৰী হিচাপে কাম কৰে।

তথ্যসূত্ৰ

শ্ৰেণী:মডেল
শ্ৰেণী:সৌন্দৰ্য প্ৰতিযোগী
ফুলকুমাৰী কলিতা

ফুলকুমাৰী কলিতা (; ১৯৪৯– ২০২০) অসমৰ এগৰাকী লোক সংস্কৃতিৰ সংৰক্ষক-গৱেষক-প্ৰসাৰক, সাহিত্যিক, শিক্ষাবিদ, অভিনেত্ৰী, বক্তা তথা সমাজ সেৱিকা। তেওঁ বিদ্যায়তনিক চিন্তা-চৰ্চাৰে লোক-কৃষ্টিৰ অধ্যয়নক অনন্য মাত্ৰা প্ৰদান কৰিছিল। লোক-সংস্কৃতিৰ প্ৰচাৰ আৰু প্ৰসাৰৰ হকে আত্মোৎসৰ্গা কৰি জনসাধাৰণক লোককৃষ্টিৰ সংৰক্ষণ তথা প্ৰচলনৰ প্ৰতি উদ্বুদ্ধ কৰাৰ ক্ষেত্ৰতো তেওঁ ভূমিকা গ্ৰহণ কৰিছিল।

জন্ম আৰু শিক্ষা

১৯৪৯ চনত বৰপেটাৰ কনৰা সত্ৰত ফুলকুমাৰী কলিতাৰ জন্ম হয়। তেওঁৰ পিতৃ স্বৰ্গীয় চন্দ্ৰকান্ত বায়ন আৰু মাতৃ স্বৰ্গীয় প্ৰতিমা বায়ন।

মৃত্যু

২০১৪ চনত ফুলকুমাৰী কলিতা আলঝেইমাৰ ৰোগত আক্ৰান্ত হয় আৰু তেওঁৰ স্মৃতিশক্তি ক্ৰমাৎ লোপ পাবলৈ লয়। অৱশেষত, ২০২০ চনৰ ৩০ আগষ্ট তাৰিখে ডিগবৈত তেওঁৰ দেহাৱসান ঘটে।

তথ্য সংগ্ৰহ

শ্ৰেণী:মৃত ব্যক্তি
অন্ধ্ৰপ্ৰদেশৰ খাদ্য

অন্ধ্ৰপ্ৰদেশৰ খাদ্য , সাংস্কৃতিকভাৱে তেলেগু খাদ্য বুলি জনাজাত ভাৰতৰ অন্ধ্ৰ প্ৰদেশ ৰাজ্যৰ স্থানীয় খাদ্য আৰু তেলেগু জনগোষ্ঠীৰ ৰন্ধন শৈলী। সাধাৰণতে ই টেঙা,জলা আৰু মছলাযুক্ত সোৱাদৰ বাবে জনাজাত।

আঞ্চলিক তাৰতম্য

উপকূলীয় অন্ধ্ৰ (উত্তৰান্ধ্ৰ আৰু দক্ষিণান্ধ্ৰকে ধৰি), আৰু ৰয়ালসীমা অঞ্চলসমূহে অন্ধ্ৰ খাদ্যৰ সুকীয়া ভিন্নতা উৎপন্ন কৰে। ধান অন্ধ্ৰ আৰু ৰায়ালসীমাৰ জলসিঞ্চিত অঞ্চলত প্ৰধান খাদ্য। ৰাগি ৰ জনপ্ৰিয়তাও পালনাডুত। এই অঞ্চলসমূহত উৎপাদিত তৰকাৰী, জলপান, মিঠাইৰ নাম আৰু প্ৰস্তুত কৰাৰ পদ্ধতি দুয়োটা অঞ্চলভেদে বেলেগ বেলেগ।
অন্ধ্ৰ প্ৰদেশ ভাৰতৰ ৰঙা মৰিচা আৰু ধানৰ অগ্ৰণী উৎপাদনকাৰী দেশ। অন্ধ্ৰ প্ৰদেশত ৰঙা মৰিচাৰ উৎপাদন কেন্দ্ৰীভূত হোৱাৰ বাবে অন্ধ্ৰ খাদ্যত মছলাৰ উদাৰ ব্যৱহাৰ কৰা হৈছে। নিৰামিষ খাদ্যৰ লগতে উপকূলীয় অঞ্চলৰ মাংস, আৰু সাগৰীয় খাদ্যৰ বৈশিষ্ট্য উল্লেখযোগ্য। টমেটো পাপু, গংগুৰা, আৰু অমিতা তৰকাৰী ৰন্ধাত বহুলভাৱে ব্যৱহাৰ কৰা হয়। আচাৰৰ টেঙা আৰু গৰম জাতসমূহো অন্ধ্ৰ খাদ্যৰ এক গুৰুত্বপূৰ্ণ অংশ, য'ত avakaya (ஆவகாயா) অন্তৰ্ভুক্ত। উপকূলীয় অন্ধ্ৰ গুন্টুৰৰ পৰা "ডেল্টিক" খাদ্য অন্ধ্ৰ খাদ্যৰ আটাইতকৈ টেঙা জাত হিচাপে জনা যায়, মূলতঃ এই অঞ্চলত পৰম্পৰাগতভাৱে উৎপাদিত ৰঙা মৰিচাৰ ব্যৱহাৰৰ বাবে।
হিন্দু ৰাজকীয় আৰু ব্ৰাহ্মণৰ খাদ্যাভ্যাসে ঐতিহাসিকভাৱে অন্ধ্ৰ খাদ্যৰ ওপৰত প্ৰচণ্ড প্ৰভাৱ পেলাইছে। অন্ধ্ৰ প্ৰদেশৰ পশ্চিম, মধ্য আৰু পূব ভাৰতৰ সান্নিধ্যই সেই সীমান্ত অঞ্চলসমূহৰ খাদ্যৰ বৈচিত্ৰ্যকো প্ৰভাৱিত কৰিছিল, কাৰণ তেলেগু ভাষী জনসংখ্যা চুবুৰীয়া ৰাজ্যসমূহলৈ বিয়পি পৰিছিল। বিভিন্ন সম্প্ৰদায়ে নিজৰ নিজৰ ভিন্নতা গঢ়ি তুলিছে, আৰু গ্ৰাম্য অঞ্চলসমূহে এতিয়াও শতিকা পুৰণি ৰন্ধন পদ্ধতি আৰু ৰেচিপি অনুসৰণ কৰে।

উপকূলীয় অন্ধ্ৰ

তথ্য সূত্ৰ

শ্ৰেণী:খাদ্য